### Beslutninger

Forslaget blev på byrådsmødet den 30. april 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA S

Mange borgere langs [adresse] har i årevis været hårdt ramt af støjgener. Vi er mange – både politikere og borgere – der længe har arbejdet for en løsning. Med dette forslag tager vi et konkret skridt mod reel forbedring af hverdagen for de berørte.

Der er i det vedtagne budget for 2025 afsat 10 mio. kr. til tiltag i [adresse], der skal virke støjreducerende. Men med Vejdirektoratets nylige planlægning og finansiering af et omfattende støjprojekt i området – herunder støjvold og støjskærm – vurderes det, at projektet i [adresse] ikke længere er relevant i sin vedtagne form.

Forslag:

Socialdemokratiet foreslår, at de 10 mio. kr., som i budgettet er afsat til støjtiltag i [adresse], i stedet øremærkes til en samlet indsats mod støj langs [adresse] – herunder på “Viby-siden”.

Det sikrer en mere helhedsorienteret tilgang til støjproblematikken på [adresse] og kommer flere borgere til gavn.

Økonomi:

Omfordeling af eksisterende anlægsmidler: 10 mio. kr. flyttes fra projektet ”Støjtiltag Stavtrup” til nyt projekt: ”Støjreduktion – [adresse], samlet indsats”.

Videre proces:

Teknik og Miljø anmodes om at gå i dialog med Vejdirektoratet og Staten om et samlet projekt med midler fra Vejdirektoratets og Statens pulje til støjbekæmpelse.

På vegne af Socialdemokratiet

Mikkel Andersen Politisk ordfører, medlem af Teknisk Udvalg.